b'\n_START_ARTICLE_\nKroatija Eurovizijoje\n_START_SECTION_\nKroatijos istorija Eurovizijos dain\xc5\xb3 konkurse\n_START_PARAGRAPH_\nKroatijos atlik\xc4\x97jai Eurovizijoje dalyvavo 1961\xe2\x80\x931991\xc2\xa0m., tuo tarpu \xc5\xa1alis priklaus\xc4\x97 Jugoslavijai. Kroatija buvo s\xc4\x97kmingiausia Jugoslavijos Respublika Eurovizijoje, 13 i\xc5\xa1 26 Jugoslavijos dain\xc5\xb3 buvo atliekama kroat\xc5\xb3 kalba, 1989\xc2\xa0m. Jugoslavijos grup\xc4\x97s \xe2\x80\x9eRiva\xe2\x80\x9c daina \xe2\x80\x9eRock Me\xe2\x80\x9c taip pat buvo atliekama kroat\xc5\xb3 kalba. 1990\xc2\xa0m. Eurovizijos dain\xc5\xb3 konkursas vyko dabartin\xc4\x97s Kroatijos sostin\xc4\x97je Zagrebe._NEWLINE_Kroatija, kaip nepriklausoma valstyb\xc4\x97, debiutavo 1993 metais. \xc5\xa0aliai atstovavo grup\xc4\x97 Put, atlikdama dain\xc4\x85 \xe2\x80\x9eDon\xe2\x80\x99t Ever Cry\xe2\x80\x9c, kurios pavadinimas yra angl\xc5\xb3 kalba, bet dainavo kroat\xc5\xb3 kalba. Daina u\xc5\xbe\xc4\x97m\xc4\x97 tre\xc4\x8di\xc4\x85 viet\xc4\x85 kvalifikaciniame etape ir leido jiems dalyvauti 1993\xc2\xa0m. konkurse._NEWLINE_Kroat\xc5\xb3 daininink\xc4\x97 Tereza Kesovija atstovavo Monakui 1966\xc2\xa0m. Eurovizijos dain\xc5\xb3 konkurse. Kroat\xc5\xb3 grup\xc4\x97 Feminnem atstovavo Bosnijai ir Hercegovinai 2005\xc2\xa0m. Eurovizijos dain\xc5\xb3 konkurse su \xe2\x80\x9eCall me\xe2\x80\x9c._NEWLINE_2013 m. rugs\xc4\x97jo 19 d. Kroat\xc5\xb3 transliuotojas Croatian Radiotelevision (HRT) paskelb\xc4\x97, kad \xc5\xa1alis traukiasi i\xc5\xa1 2014 m. konkurso, remdamasi Europos finans\xc5\xb3 krize, taip pat d\xc4\x97l prast\xc5\xb3 rezultat\xc5\xb3 tarp 2010 m. ir 2013 met\xc5\xb3, daran\xc4\x8di\xc5\xb3 \xc4\xaftak\xc4\x85 j\xc5\xb3 sprendimui. Paskutin\xc4\xaf kart\xc4\x85 Kroatija \xc4\xaf final\xc4\x85 pateko 2009 m.'